L’Agrupació Musical Los Silos de Burjassot viu una setmana d’intensa activitat en la seua Setmana Cultural
2025-07-24

La Setmana Cultural de l’Agrupació Musical Los Silos de Burjassot arrancarà el dilluns 22 de febrer a les 17:30 hores en la seu de l’entitat amb una conferencia/taller sobre calaix flamenc. Aqueix mateix dia, a les 19 hores seran les audicions de trompa, corda i calaix jazz.

Aqueix serà el primer dia en el qual l’entitat burjassotera desenvoluparà les activitats programades en una intensa setmana en la qual tampoc faltarà el cinema, en aquest cas, amb la projecció, el dimarts 23 de febrer a les 17:30 hores en la seua seu de la pel·lícula “Los chicos del coro”. El mateix dimarts a les 19 hores seran les audicions de flauta, piano i trompeta.

En l’equador de la setmana, el dimecres 24 de febrer, a les 17:30 hores, tindrà lloc una conferència que versarà sobre la por escènica i, a les 19 hores, tornaran les audicions, en aquest cas a càrrec dels saxos i els oboès. El cinema serà novament protagonista de la vesprada del dijous 25 de febrer amb la projecció de la pel·lícula “Aladín”, a les 17:30 hores, per a donar pas a les audicions de clarinet i trombó.

L’últim dia d’activitats en la seu, abans del Concert del dissabte en la Casa de Cultura de Burjassot a les 18 hores, serà el divendres 26 de febrer amb la projecció del documental “Tocar y Luchar” i amb les audicions de guitarra i saxo.

Tal com s’ha assenyalat, la Setmana Cultural de l’Agrupació Musical Los Silos tancarà les seues activitats el dissabte 27 de febrer a les 18 hores en la Casa de Cultura de Burjassot amb el concert de la Prebanda, l’Orquestra i la Banda Sènior al qual conviden a tota la ciutadania de Burjassot.